SET ปิดเย็นบวก 1.33 จุด แกว่งแคบ-วอลุ่มลดหลังคำสั่งซื้อต่างชาติไม่เข้าต่อเนื่อง
SET ปิดเย็นบวก 1.33 จุด แกว่งแคบ-วอลุ่มลดหลังคำสั่งซื้อต่างชาติไม่เข้าต่อเนื่อง โดยดัชนีปิดตลาดวันนี้ อยู่ที่ระดับ 1,689.97 จุด บวก 1.33 จุด หรือ 0.08% มูลค่าซื้อขาย 5.22 หมื่นลบ.
3 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,689.97 จุด บวก 1.33 จุด หรือ 0.08% มูลค่าซื้อขาย 5.22 หมื่นลบ.
10 หุ้นดันดัชนีวันนี้

ตลาดหุ้นเอเชีย

ด้านนายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้แกว่งแคบหลังจากที่ได้ปรับตัวขึ้นแรงเมื่อวานนี้ แต่วอลุ่มเทรดก็หายไปเหมือนกันจากที่เมื่อวานนี้นักลงทุนต่างชาติซื้อเข้ามาค่อนข้างมาก โดยระยะหลังจะเห็นได้ว่านักลงทุนต่างชาติจะมีคำสั่งซื้อที่ไม่ได้เข้ามาอย่างต่อเนื่อง ทำให้ตลาดฯ เดินหน้าต่อไปไม่ได้
นอกจากนี้ หากมองที่ MSCI Thailand ขณะนี้มีการเทรด P/E ที่สูงถึง 15.1 เท่า ซึ่งทำ New High นับตั้งแต่เกิดวิกฤตเศรษฐกิจ ด้านตลาดหุ้นในภูมิภาคเอเชียวันนี้รีบาวด์ขึ้นตามตลาดสหรัฐฯ ที่ขึ้นทำ New High พร้อมให้ติดตามตัวเลขการจ้างงานนอกภาคเกษตรของสหรัฐฯ ในคืนวันศุกร์นี้ และยังต้องติดตามทิศทางราคาน้ำมันด้วย
ส่วนแนวโน้มการลงทุนในวันพรุ่งนี้ (4 ต.ค.) นายเกียรติก้อง เปิดเผยว่า ดัชนีฯ คงจะพยายามขึ้นทดสอบแนว 1,700 จุด แต่ก็จะมีแรงขายทำกำไรออกมา เนื่องจากตลาดฯ เล่นเทรด P/E ที่สูงแล้ว ทั้งที่ผลประกอบการงวดไตรมาส 3/60 ก็ยังไม่ออกมา นับได้ว่าตลาดฯ เล่นล่วงหน้าไปมากแล้ว ดังนั้นจึงมองว่าที่ระดับ 1,700 จุด คงจะผ่านไปได้ยากเหมือนกัน